PUČKO OTVORENO UČILIŠTE SLUNJ
Upravno vijeće

Trg dr. Franje Tuđmana 9

47240 Slunj

OIB:97964108110

Tel/fax:047/777-324

e-mail: pou.slunj@gmail.com

Na temelju članka 40. i 41. Zakona o ustanovama Republike Hrvatske („Narodne novine“, broj 76/93, 29/97, 47/99, 35/08 i 127/19), članka 27. Statuta Pučkog otvorenog učilišta Slunj (Urbroj: 2133-58-17-1-13, od 24.10.2017.), te Odluke o raspisivanju natječaja za izbor i imenovanje ravnatelja POU Slunj (Klasa:003-05/21-02/09, Urbroj:2133/58-03-2021/1) Upravno vijeće Pučkog otvorenog učilišta Slunj raspisuje:

**NATJEČAJ
za izbor ravnatelja/ravnateljice Pučkog otvorenog**
**učilišta Slunj na mandatno razdoblje od četiri godine**

1. Za ravnatelja/icu može biti izabrana osoba koja pored općih uvjeta propisanih zakonom ispunjava i uvjete:

– završen preddiplomski i diplomski sveučilišni studij ili integrirani preddiplomski i

 diplomski sveučilišni studij ili specijalistički diplomski stručni studij društvenog smjera
– najmanje 3 godina radnog iskustva na poslovima koji su u svezi s djelatnošću Učilišta ili su

 upisane u sudski registar

– poznavati rad na PC-u (pisana izjava kandidata/kinje o informatičkoj pismenosti, preslik potvrde/svjedodžbe/uvjerenja kojom se dokazuje informatička pismenost)

– poznavati engleski jezik u govoru i pismu (preslik uvjerenja o završenom stupnju engleskog jezika, pisana izjava kandidata/kinje o stupnju poznavanja engleskog jezika te preslik indeksa ili svjedodžbe iz koje je vidljivo da je kandidat/kinja položio/la taj predmet.

2. Uz prijavu u kojoj je potrebno navesti osobne podatke (ime i prezime, OIB, adresu prebivališta, broj telefona/mobitela, e-mail) kandidati/kinje su dužni/e priložiti:

– životopis,

– dokaz o stručnoj spremi diplomu (presliku diplome),
– domovnicu (preslika),

– dokaz o ukupnom radnom iskustvu (elektronički zapis o podacima evidentiranim u matičnoj

 evidenciji Hrvatskog zavoda za mirovinsko osiguranje),
– dokaz o radnom iskustvu u struci (rješenje, ugovor o radu, potvrda poslodavca ili drugi

 dokument kojim to dokazuje),
– uvjerenje o ne vođenju kaznenog postupka protiv osobe, ne starije od 3 mjeseca,
– četverogodišnji plan rada.

Isprave se prilažu u neovjerenom presliku, a izabrani kandidat prije donošenja odluke o imenovanju ravnatelja dužan je dostaviti izvornike ili ovjerene preslike isprava.

Kandidati koji ispunjavaju formalne uvjete natječaja i koji se smatraju kandidatima prijavljenima na natječaj biti će pozvani na razgovor koji provodi Upravno vijeće POU Slunj.

Kandidat/kinja koji/a ne pristupi razgovoru smatrat će se da je povukao/la prijavu na natječaj.

Na natječaj se pod ravnopravnim uvjetima mogu javiti osobe obaju spolova sukladno članku 13. stavku 2. Zakona o ravnopravnosti spolova.

Osoba koja može ostvariti pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dužna je u prijavi na javni natječaj pozvati se na to pravo te ima prednost u odnosu na ostale osobe samo pod jednakim uvjetima.
Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj dužna je, osim dokaza o ispunjavanju traženih uvjeta iz natječaja, priložiti i sve dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni i mogu se naći na internetskoj stranici Ministarstva hrvatskih branitelja: https://branitelji.gov.hr/zaposljavanje-843/843 te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.)
Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužna je, osim dokaza o ispunjavanju traženih uvjeta iz natječaja, priložiti i dokaz o utvrđenom statusu osobe s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

3.Rok za podnošenje prijava je 8 dana od dana objave natječaja.
Prijave s dokazima o ispunjavanju uvjeta natječaja dostaviti u zatvorenoj omotnici, preporučenom poštom ili osobno na adresu: Pučko otvoreno učilište Slunj, Trg dr. Franje Tuđmana 9,47240 Slunj na naznakom ”Natječaj za ravnatelja/icu POU Slunj – ne otvaraj”.

Nepotpune i nepravodobne prijave neće se razmatrati.

Kandidati će biti obaviješteni o rezultatima izbora u zakonskom roku.

 Pučko otvoreno učilište Slunj

 Upravno vijeće